
Fellibylur
Fellibylur er stórt, hringsólandi lægðarsvæði með mjög öflugum vindum og mikilli úrkomu. Fellibyljir eru skilgreindir sem hitabeltislægðir sem myndast yfir hlýjum sjó og ná vindhraða yfir 119 km/klst. (74 mph).[footnoteRef:1] Þeir tilheyra hitabeltislægðum og koma oftast fram á svæðum nálægt miðbaug, eins og í Atlantshafinu, Kyrrahafinu og Indlandshafi. Fellibyljir eru með öflugustu náttúruöflum jarðar. Þeir myndast yfir hlýjum sjó og geta valdið gríðarlegum skemmdum þegar þeir ná landi. Með miklum vindi, mikilli úrkomu og hækkandi sjávarstöðu geta fellibyljir valdið flóðum, skriðuföllum og eyðileggingu á mannvirkjum.  [1:  	Í veðurfræði stendur skammstöfunin mph fyrir Miles per Hour (mílur á klukkustund). Þetta er oft notað til að mæla hraða (oft vindhraða). Ein míla jafngildir u.þ.b. 1.609 kílómetrum.] 

Helstu eiginleikar fellibylja
· Vindhraði	Fellibyljir ná vindhraða yfir 119 km/klst og geta farið yfir 250 km/klst. í stærstu og öflugustu fellibyljunum.
· Augað	Miðpunktur fellibylsins kallast „auga“ og þar er oft rólegt veður og lítill vindur. Í kringum augað er „augaveggurinn“, þar sem vindar eru sterkastir.
· Myndun	Fellibyljir myndast þegar hlýtt loft yfir sjónum hækkar og kólnar sem veldur myndun stormskýja. Hitabeltislægðin verður að fellibyl ef hún nær nægilegum styrk og vindhraða.
Myndun fellibylja[footnoteRef:2] [2:  	Fellibyljir hafa gríðarleg áhrif á veðurfar, líf og samfélög, sérstaklega þar sem þeir ganga á land.] 

Fellibyljir myndast oft á sumrin og haustin yfir hlýjum hafsvæðum þar sem sjávarhitinn er yfir 26,5 °C. Þeir þurfa einnig mikinn raka og lítið vindrof, þ.e. vind sem breytir ekki mikið um stefnu eða hraða með hæð. Þegar þessar aðstæður eru til staðar myndast lágþrýstisvæði sem dregur að sér heitt og rakt loft sem veldur enn frekari upphitun og myndun þrumuveðurs og skýja. Þegar stormurinn þróast getur hann orðið að fellibyl.
Styrkleiki fellibylja
Fellibyljir eru flokkaðir í fimm flokka eftir styrkleika samkvæmt Saffir-Simpson-fellibyljaskalanum[footnoteRef:3], sem mælir vindhraða og hugsanlegt tjón. [3:  	Fellibyljir eru flokkaðir á Saffir-Simpson-skalanum í fimm flokka, þar sem 1 er veikastur og 5 er öflugastur.] 

	Flokkur
	Þrýstingur
í auga
	Vindhraði 
(km/klst).
	Hnútar 
(mph)
	Flóðbylgja
	Tjón

	Flokkur 1
	Yfir 980 mb
	119-153
	74-95
	Undir 1,5 m
	Lítið

	Flokkur 2
	965-979 mb
	154-177
	96-110
	1,5-2,5
	Allmikið

	Flokkur 3
	945-964 mb
	178-208
	111-130
	2,5-3,5
	Mikið

	Flokkur 4
	920-944 mb
	209-251
	131-155
	3,5-5,5
	Mjög mikið

	Flokkur 5
	Undir 920
	Yfir 252
	Yfir 155
	Yfir 5,5
	Fádæma mikið



Fellibylur er sérlega kröpp lægð sem myndast í hitabeltinu og fær kraft sinn úr uppstreymi lofts í kringum stormaugað. Mikið af raka þéttist í uppstreyminu og skilar við það varmaorku sem nýtist við að knýja vindinn. Í öðrum heimshlutum eru ýmis orð notuð um fellibylji. Til dæmis nefnast fellibyljir Austurlanda fjærtýfónar. Fellibyljir valda oft mjög miklu tjóni. Fellibyljir eru hluti af náttúruöflunum og geta haft mikil áhrif á svæði sem þeir skella á, bæði með tjóni á eignum og manntjóni. Árlega berast nokkrir fellibyljir á norðurhveli jarðar inn á norðanvert Atlantshaf. Þar geta þeir stuðlað að myndun krappra lægða af þeirri gerð sem myndast í vestanvindabeltinu og fara oft um Ísland. Leifar af fellibyl orsökuðu mikið óveður á Íslandi 24. september 1973.[footnoteRef:4] Tjón var töluvert og er veðrið meðal annars minnisstætt vegna þess hve mörg tré féllu í Reykjavík.  [4:  	Þetta óveður hefur verið kennt við fellibylinn Ellen.] 

Orðaruglingur

Varast ber að rugla saman fellibyl, fárviðri, hvirfilbyl og skýstrókum. Fárviðri er þegar vindur nær 32 m/s (eða 12 vindstigum). Enska orðið yfir 12 vindstig er hurricane, en það er einnig notað yfir fellibylji, en þeir eiga alltaf uppruna sinn í hitabeltinu. Í ensku er orðinu tropical (hitabeltis-) bætt framan við þannig að tropical hurricane er fellibylur. Stundum er orðið hurricane þýtt sem hvirfilvindur eða hvirfilbylur. Þessi þýðing þykir afar óheppileg (þó að hún sé í sjálfu sér ekki röng) vegna þess að hún leiðir til ruglings við annað og gjörsamlega óskylt veðurfyrirbrigði – skýstrókinn. Skýstrókur[footnoteRef:5] er það sem á ensku nefnist tornado (stundum twister). Skýstrókar eru mjög litlir um sig, oftast nokkrir tugir eða fáein hundruð metrar í þvermál og eru oftast fylgifiskar veðraskila og þrumuveðra, sem slíkum skilum fylgja.  [5:  	Skýstrókar eru mjög algengir í Bandaríkjunum, einkum þó á sléttunum miklu.] 

Hvirfilbyljir eða skýstrókar
Hvirfilbyljir eða skýstrókar eru ógnarhvassar en smáar hringiður í neðsta hluta gufuhvolfsins. Sumir hafa kannski séð hvirfilbylji í bíómyndum. Fellibyljir eru hins vegar víðáttumikil óveður sem ná frá yfirborði jarðar upp að veðrahvörfum. Það er algengt að skýstrókar myndist í fellibyljum.
Skýstrókar og fellibyljir myndast í óstöðugu lofti, þegar hlýtt loft er undir köldu lofti. Fellibyljir myndast yfir úthöfum en skýstrókar geta bæði myndast yfir landi og sjó. Fellibyljir lifa dögum saman en skýstrókar stundum ekki nema í nokkrar mínútur og í mesta lagi örfáar klukkustundir.
Skýstrókar og fellibyljir eiga það sameiginlegt að myndast í óstöðugu lofti, en svo heitir þegar hlýtt loft er undir köldu lofti. Þá er einkar mikilvægt fyrir skýstróka að vindur aukist með hæð næst jörðu, en losun dulvarma gegnir á hinn bóginn aðalhlutverki í myndun og viðgangi fellibylja (með dulvarma er átt við varmann sem losnar þegar rakinn í loftinu þéttist).
Fellibyljir myndast yfir úthöfum og eru gjarnan 200–1000 km í þvermál, en skýstrókar geta bæði myndast yfir landi og sjó og eru þeir oft innan við hundrað metrar í þvermál. Samt sem áður verður ekki síður hvasst, og jafnvel hvassara í skýstrókum en fellibyljum. Fellibyljir lifa dögum saman, en skýstrókar stundum ekki nema í nokkrar mínútur og í mesta lagi örfáar klukkustundir.
Fellibyljir geta ekki myndast við Ísland vegna þess að sjórinn hér er of kaldur. Leifar af fellibyljum berast þó stundum til landsins. Það er oft miðað við að yfirborðshiti sjávar þurfi að vera 26 °C hið minnsta til að fellibylur geti myndast. Við suðurströnd Íslands fer sjávarhiti ekki mikið yfir 10 °C. Skýstrókar geta hins vegar myndast á Íslandi, en það er afar sjaldgæft.

Nöfn fellibylja
Fellibyljum eru gefin mannanöfn til að auðvelda umræðu um þá. Nafngift er auk þess talin draga úr líkum á misskilningi við miðlun viðvarana ef margir fellibyljir eru samtímis á ferð. 
Fyrr á tímum var algengt að fellibyljir væru nefndir eftir dýrlingum en heimildir eru um kvenmannsnöfn frá 19. öld. Árið 1953 hóf Bandaríska veðurstofan að gefa fellibyljum kvenmannsnöfn og síðar tók Alþjóðlega veðurfræðistofnunin við útgáfu nafnalista fyrir fellibylji. Á 8. áratugnum þótti ekki lengur viðeigandi að nefna fellibylji einungis eftir konum og 1978–1979 voru karlmannsnöfn tekin upp til jafns við kvenmannsnöfn.
Nafnalistar fellibylja
Til eru sex nafnalistar yfir nöfn fellibylja, hver með 21 nafni. Hver listi er notaður á sex ára fresti. Hér á eftir er listi yfir sex mismunandi nafnalista sem eru notaðir í Atlantshafi og á öðrum svæðum. Hver listi er endurnýttur á sex ára fresti nema ákveðin nöfn séu tekin úr umferð vegna alvarlegra áhrifa fellibylja.
	2025
	2026
	2027
	2028
	2029
	2030

	Andrea
	Arthur
	Ana
	Alex
	Arlene
	Alberto

	Barry
	Bertha
	Bill
	Bonnie
	Bret
	Beryl

	Chantal
	Cristobal
	Claudette
	Colin
	Cindy
	Chris

	Dexter
	Dolly
	Danny
	Danielle
	Don
	Debby

	Erin
	Edouard
	Elsa
	Earl
	Emily
	Ernesto

	Fernand
	Fay
	Fred
	Farrah
	Franklin
	Francine

	Gabrielle
	Gonzalo
	Grace
	Gaston
	Gert
	Gordon

	Humberto
	Hanna
	Henri
	Hermine
	Harold
	Helene

	Imelda
	Isaias
	Imani
	Idris
	Idalia
	Isaac

	Jerry
	Josephine
	Julian
	Julia
	Jose
	Joyce

	Karen
	Kyle
	Kate
	Karl
	Katia
	Kirk

	Lorenzo
	Leah
	Larry
	Lisa
	Lee
	Leslie

	Melissa
	Marco
	Mindy
	Martin
	Margot
	Milton

	Nestor
	Nana
	Nicholas
	Nicole
	Nigel
	Nadine

	Olga
	Omar
	Odette
	Owen
	Ophelia
	Oscar

	Pablo
	Paulette
	Peter
	Paula
	Philippe
	Patty

	Rebekah
	Rene
	Rose
	Richard
	Rina
	Rafael

	Sebastien
	Sally
	Sam
	Shary
	Sean
	Sara

	Tanya
	Teddy
	Teresa
	Tobias
	Tammy
	Tony

	Van
	Vicky
	Victor
	Virginie
	Vince
	Valerie

	Wendy
	Wilfred
	Wanda
	Walter
	Whitney
	William



Fellibylurinn Katrina var fellibylur sem gekk aðallega yfir Flórída, Louisiana, Alabama og Mississippi í ágúst 2005. Hann var einn skæðasti fellibylur í sögu Bandaríkjanna og olli gríðarlegum skaða, sérstaklega í borginni New Orleans í Louisiana-ríki. Fellibylurinn olli gríðarlegum flóðum í New Orleans þegar varnargarðar borgarinnar brotnuðu sem leiddu til þess að stór hluti borgarinnar fór undir vatn. Fellibylurinn Katrina er talinn vera táknmynd stórfelldra náttúruhamfara, ekki aðeins vegna mikils skaða heldur einnig vegna þess hvernig samfélagið brást við og hversu alvarleg áhrifin urðu á samfélagið og innviði í Bandaríkjunum. 
Fellibylurinn Katrina er ekki lengur á lista yfir nöfn fellibylja. Nafnið var formlega tekið úr umferð eftir gríðarlegan skaða sem fellibylurinn olli.[footnoteRef:6] Þetta er venja hjá Alþjóðlegu veðurfræðistofnuninni (WMO), sem ákveður að fjarlægja nöfn þeirra fellibylja sem hafa valdið verulegum dauðsföllum, eyðileggingu og samfélagslegum áhrifum, til að sýna virðingu fyrir þeim skaða sem varð. Þegar nafn fellibyls er tekið úr umferð er annað nafn sett í staðinn til að forðast rugling og til að koma í veg fyrir að fólk tengi nöfnin við hræðilegar hamfarir. Í tilviki Katrinu var nafnið formlega fjarlægt árið 2005. Í staðinn kom nafnið Kate á lista yfir framtíðarfellibylji. Nú eru fellibyljum gefin karl- og kvenmannsnöfn til skiptis. [6:  	Nokkrir af stærri fellibyljunum á Atlantshafinu síðustu ár voru Dean, Felix, Katrina og Rita. Nöfn þeirra verða ekki notuð aftur og önnur hafa verið fundin í þeirra stað.] 

Lokaorð
Fellibyljir hafa mikil áhrif á samfélög og umhverfi bæði í formi beinna skemmda og langtímaáhrifa á efnahag og vistkerfi. Með aukinni þekkingu og tækni er hægt að spá fyrir um og undirbúa þjóðir fyrir fellibyli, sem getur bjargað mannslífum og dregið úr eignatjóni. Mikilvægt er að halda áfram rannsóknum og þróun á þessu sviði til að tryggja öryggi og velferð fólks um allan heim.

